עיצומים בין-לאומיים בעקבות אלימות מתנחלים (2024)

עיצומים בין-לאומיים בעקבות אלימות מתנחלים הם שורת צעדים שמדינות בעולם החלו לנקוט מתחילת שנת 2024 כתגובה למקרי אלימות של ישראלים, רובם מתנחלים, כנגד פלסטינים ביהודה ושומרון. העיצומים כללו חסימת חשבונות בנק ואיסור כניסה למדינות. בישראל הובעה מחאה על צעדים אלו ואף נבחנו דרכים לעקיפת העיצומים. חלק מהמערכת הבנקאית יישם את הוראות העיצומים. אירועי אלימות מתנחלים (אנ') נגד פלסטינים החלו בשנת 1980 עם הקמת המחתרת היהודית, והתגברו במהלך השנים. כחלק מהסכמי אוסלו קיבלה ישראל על עצמה אחריות ביטחונית על שטחי B ו-C ביהודה ושומרון (מעל ל-80% משטחי יהודה ושומרון) שמשמעותה הגנה על ביטחונם וחייהם של כלל תושבי אותו אזור (יהודים ופלסטינים). לאחר מתקפת הפתע על ישראל, באוקטובר 2023, דיווחו ארגוני שמאל וארגונים בין-לאומיים על עלייה במספר מקרי האלימות של מתנחלים כנגד פלסטינים ופעילים ישראלים ופעולות נישול של תושבים פלסטינים. במיוחד בלטו המהומות בחווארה בפברואר 2024 ואירועי תקיפת פלסטינים לאחר רצח בנימין אחימאיר באפריל 2024. לדברי משרד האו"ם לתיאום עניינים הומניטריים (OCHA) עד המתקפה נרשמו 2–3 מקרי אלימות ביום בעוד שלאחר המתקפה עלה מספר זה ל־7 ביום. לפי האגודה לזכויות האזרח בישראל מספר התקיפות מגיע אף ל־8 ביום. מנגד, נתוני משטרת ישראל הצביעו על ירידה של 50% בדיווחים על אירועי פשיעה לאומנית, ביחס לתקופה המקבילה בשנה הקודמת (97 לעומת 184 בחודש; כ־3 לעומת כ־6 ביום). בשנת 2024 החלו מספר מדינות וארגונים בין-לאומיים להטיל עיצומים, בניסיון לצמצם את הפגיעות בפלסטינים. ב-1 בפברואר 2024 חתם נשיא ארצות הברית, ג'ו ביידן, על צו נשיאותי המטיל עיצומים על ארבעה מתנחלים עינן טנג'יל, שלום זיכרמן, דוד חי חסדאי, ינון לוי, שהיו מעורבים, לטענת הממשל, בהתקפות על פלסטינים ביהודה ושומרון לפי הצו, הנכסים וחשבונות הבנק בארצות הברית של ארבעת המתנחלים הוקפאו וחל איסור לסחור עמם או להעביר להם כספים באמצעות מערכת הבנקאות האמריקאית ובנוסף הוגבלה כניסתם לארצות הברית. ב-3 בפברואר הודיעה קנדה על כוונתה להצטרף גם היא לעיצומים ולהגביל כניסה של מתנחלים קיצוניים לשטחה. ב-12 בפברואר הטילה בריטניה עיצומים על ארבעה מתנחלים בטענה שהם "איימו וביצעו פעולות אגרסיביות ואלימות" נגד פלסטינים ביהודה ושומרון. רשימת המתנחלים עליהם הטילה בריטניה עיצומים חפפה באופן חלקי לזו האמריקאית. ב-13 בפברואר משרד החוץ הצרפתי הטיל עיצומים כנגד 28 "מתנחלים קיצוניים" (ללא פירוט) לגביהם נמצאו ראיות שעסקו במעשי אלימות כלפי פלסטינים. העיצומים הוטלו לאחר שכבר בנובמבר 2023 הזהיר משרד החוץ של צרפת כי נשקלת האפשרות להטיל עיצומים על מתנחלים. העיצומים שהטילה צרפת אוסרים כניסה של אותם מתנחלים לשטחה הריבוני של צרפת, אך אינן כוללים עיצומים פיננסיים. בנוסף לכך הודיעה צרפת כי היא "תומכת באימוץ העיצומים הללו "ברמה האירופית" וכי היא עובדת על כך עם השותפים האירופאים". ב-29 בפברואר גם ניו זילנד הצטרפה לעיצומים ואסרה על כניסה לשטחה של מתנחלים ישראלים "קיצוניים", שלדבריה "ביצעו התקפות אלימות נגד פלסטינים בגדה המערבית". ב-14 במרץ הטילה ארצות הברית עיצומים על שלושה מתנחלים נוספים וכן על שתי חוות לא חוקיות. ב-18 במרץ הטילו מדינות האיחוד האירופי עיצומים על מספר מתנחלים הכוללים הקפאת נכסים ואיסור כניסה למדינות האיחוד וכן איסור לקיים קשרים עסקיים עם המתנחלים שעליהם הוטלו העיצומים. ב-19 באפריל ארצות הברית והאיחוד האירופי הטילו עיצומים על חמישה מתנחלים נוספים וארגוני ימין, בהם בנצי גופשטיין, ארגון להב"ה, מאיר אטינגר וארגונים שגייסו כספים לטובת מתנחלים עליהם הוטלו עיצומים בסבב העיצומים הקודם של ארצות הברית. ב-20 באפריל פורסם שארצות הברית שוקלת להרחיב את העיצומים ולכלול בהם את גדוד נצח יהודה, בטענה שהפר זכויות אדם בפעילותו ביהודה ושומרון. לבסוף לא הוטלו עיצומים אלה. אם היו מוטלים בפועל, הייתה זו הפעם הראשונה בה מוטלים עיצומים על יחידה צבאית ישראלית שלמה . ב-2 במאי בריטניה הטילה עיצומים נגד ארגון להב"ה וכנגד 4 מתנחלים נוספים בהם נועם פדרמן. ב-16 במאי 2024 הטילה קנדה עיצומים כנגד 4 מתנחלים בטענה למעשים המפרים את השלום והביטחון ומעשים העשויים לגרום משבר בין-לאומי חמור. הוטל איסור על עשיית עסקים עם ארבעת המתנחלים, על שירותים פיננסיים, ועל כל העברת כסף או טובין אליהם או למי שפועל עבורם. המסמך שפרסם משרד החוץ הקנדי מתיר פעולות כספיות הנוגעות לתשלום חובות, תשלומי ביטוח לאומי או כספים למימון הליכים משפטיים בקנדה. ב-27 ביוני 2024 קנדה הרחיבה את העיצומים וכללה, בין השאר, גם את בנצי גופשטיין, מאיר אטינגר ודניאלה וייס וכן גופים כמו להב"ה, אמנה וכן מספר חוות של מתנחלים. העיצומים כללו איסור על ביקורים בקנדה וכן הגבלת פעילות כלכלית. ב-11 ביולי 2024 מחלקת המדינה הטילה עיצומים על קבוצה נוספת של גופים ויחידים. בקבוצה נכללו ארגון להב"ה, 2 פעילי ארגון צו 9 וכן כמה מאחזים. ביולי 2024 הטיל האיחוד האירופי עיצומים על מתנחלים נוספים, ובהם ברוך מרזל ובנצי גופשטיין. ב-23 ביולי 2024 משרד החוץ של יפן הטיל עיצומים הכוללים הקפאת נכסים ומגבלות על תשלומים והעברות הון נגד 4 מתנחלים המעורבים באלימות נגד פלסטינים. ב-24 ביולי 2024 משרד החוץ של אוסטרליה הטיל עיצומים נגד 7 מתנחלים ובהם מאיר אטינגר בשל התקפות אלימות על פלסטינים כולל מכות, תקיפות מיניות ועינויים שגרמו פגיעות קשות ומוות. בהודעה נקראת ממשלת ישראל להביא מתנחלים אלימים לדין ולהפסיק את פעילות ההתנחלות ב-28 באוגוסט 2024 הטיל נשיא ארצות הברית סנקציות על ארגון השומר יו"ש בשל סיוע למאחז חוות מיתרים, לשלושה מתנחלים עליהם הוטלו עיצומים בסבבים קודמים ובשל מניעת חזרתם של 250 מתושבי ח'רבת זנוטה לבתיהם לאחר שנאלצו לנטוש בשל אלימות מתנחלים בחודש ינואר. בנוסף מציינת ההודעה על הטלת העיצומים כי חברי הארגון מסייעים למאחזים עליהם הוטלו עיצומים ברעייה. על רכז ביטחון יצהר לוי יצחק פיילנט הוטלו עיצומים בשל הובלת קבוצת מתנחלים חמושים לחסימת כביש ולהתקפות על פלסטינים במטרה לאלצם לעזוב את אדמתם בפברואר 2024. ב-1 באוקטובר 2024 הטילה ארצות הברית עיצמים על איתן ירדני מחוות מעון בשל תקיפת פלסטינים וגניבת רכושם בח'לת אל-דבע שבמסאפר יטא בסוף 2023 ותקיפת רועים בדרום הר חברון בשנת 2020 ועל אביחי סוויסה, מנכ"ל ארגון השומר יו"ש עליו הוטלו עיצומים בחודש אוגוסט. בד בבד הטיל משרד האוצר האמריקני עיצומים על נוער הגבעות שכוללים הקפאת נכסים ואיסור על בנקים להעביר כספים למי שקשור בנוער הגבעות בהודעה מוגדר נוער הגבעות כקבוצה של מתנחלים קיצוניים המעורבים בפעולות תג מחיר, מעשי הרג, תקיפה, הצתה והפחדה. כדוגמאות מייצגת מציינת ההודעה את ההתקפה על אל-מוע'ייר באפריל 2024 בה הרגו נערי הגבעות תושב, הציתו בתים ועסקו בביזה וכן התקפה על תורמוס עיא ביוני 2023 בה השתתפו מאות נערי גבעות ובמהלכה הוצתו שדות, מכוניות ובתים ונרצח תושב אחד ושני נפצע. לאחר הטלת העיצומים הכלכליים הראשונים (1 בפברואר 2024) שרר חוסר בהירות בין הבנקים בישראל לגבי תיחום העיצומים בנוגע לחשבונות בבנקים בישראל. הבנקים הגדולים בישראל (וכן בנק הדואר) החליטו להחמיר בצעדיהם וזמן קצר לאחר הודעת ארצות הברית הם נעלו את חשבונותיהם של המתנחלים שעליהם הוטלו עיצומים. צעד זה ננקט לאור ההבנה של הבנקים שכל חשד של האמריקאים לניסיונות לעקיפת העיצומים עלול להביא לניתוק הבנקים ממערכת הסליקה הבין-לאומית (SWIFT). המפקח על הבנקים בבנק ישראל ביקש הבהרות על היקף העיצומים. משרד האוצר של ארצות הברית כתב כי הבנקים בישראל רשאים לאפשר לישראלים תחת העיצומים להוציא כספים מחשבונות הבנק לצורכי מחיה בסיסיים כמו: מזון, טיפול רפואי, הוצאות ילדים, מגורים ותשלום מיסים. אולם, הוצאות גדולות מעבר לצורכי קיום בסיסי אסורות. המכתב אוסר לחלוטין על מימון המונים לטובת מי שהוטלו עליו עיצומים. ראש ממשלת ישראל, שרים וחברי הכנסת מהימין הכריזו על התנגדותם לעיצומים, ושלעמדתם מהלך זה הוא חלק מתנועת ה-BDS שמטרתה היא הטלת עיצומים כלכליים והתווית מדיניות נגד מדינת ישראל. ראש הממשלה בנימין נתניהו אמר ש"ישראל פועלת נגד כל מפירי חוק בכל מקום, ולכן אין מקום לצעדים חריגים בנידון". שר האוצר בצלאל סמוטריץ' אמר ש"קמפיין 'אלימות המתנחלים' הוא שקר אנטישמי." נתניהו שוחח עם ביידן ומחה כנגד העיצומים. עם פרסום כוונת הממשל להטיל עיצומים על גדוד "נצח יהודה" כינה אותה השר בני גנץ "תקדים מסוכן" ופעל למניעת מימוש החלטה זו. שגריר ארצות הברית בישראל לשעבר דייוויד פרידמן תקף את הטלת הסנקציות של ממשל ביידן בטענה ש"הסנקציות של ממשל ביידן הן חרפה, ויכולות לחול על 80% מהישראלים". גופים בימין גייסו במימון המונים מאות אלפי ש"ח לטובת המתנחלים שחשבונותיהם נחסמו. בארצות הברית נטען שתרומות אלו עשויות להעמיד את התורמים, אתרי מימון ההמונים וחברות השירותים הפיננסיים המעבדות את התשלומים בסכנת קנסות בגין הפרת העיצומים של ארצות הברית. בעקבות כך נסגרו דפי הגיוס והכספים שנאספו הוקפאו. חברי כנסת מהימין וגורמי שלטון שונים לחצו על המערכת הבנקאית ועל נגיד בנק ישראל שלא לציית לסנקציות. בנק ישראל הגיב ש"עקיפת הסנקציות תערער את האמינות של המערכת הבנקאית, התשובות צריכות להינתן במישור המדיני". בתגובה לעיצומים איים שר האוצר בצלאל סמוטריץ' שלא לחתום על צו השיפוי שמעניק הגנה מפני תביעות לבנקים ישראליים המנהלים קשרים עסקיים עם הרשות הפלסטינית. ניתוקם היה עשוי להוביל להתמוטטות כלכלת הרשות הפלסטינית. לאחר עדכון משרד האוצר של ארצות הברית המתיר שימוש בחשבונות הבנק של המתנחלים לצרכים בסיסיים, חתם סמוטריץ׳ על ההיתר לשלושה חודשים בלבד, ולא שנה כפי שהיה נהוג. לפני נסיעת נתניהו לארצות הברית ביולי 2024 דרשו 55 חברי כנסת מנתניהו להזכיר בנאומו בפני הקונגרס את העיצומים שלדבריהם מייצגים "פגיעה בוטה בריבונות הישראלית". באוגוסט 2024 ראשי מועצת יש"ע תבעו מנתניהו לעצור את הטלת העיצומים ולספק "רשת ביטחון פיננסית" למי שנתון להם. נתניהו הבטיח לטפל בנושא ולסייע למי שהוטלו עליו מגבלות. סקר דעת קהל שערך מכון "מתווים" בקרב 862 נשאלים העלה כי 24% מהנשאלים (17% בציבור היהודי) תומכים "ללא סייג" בעיצומים שהוטלו, 25% תומכים בעיצומים בסייג שאינם כוללים מתנחלים בלתי אלימים, 12% תומכים בתנאי שהעיצומים אינם כוללים ישראלים המתגוררים בתוך הקו הירוק ו 39% שוללים מכל וכל את העיצומים (45% בקרב היהודים). JOSEPH R. BIDEN JR, Executive Order on Imposing Certain Sanctions on Persons Undermining Peace, Security, and Stability in the West Bank, The White House, הנוסח המלא של הכרזת נשיא ארה"ב על הטלת הסנקציות, ‏1/2/2024 Simon Lewis, U.S. sanctions ally of Israeli minister, fundraisers over settlers, Reuters, ‏20 באפריל 2024 Adam Taylor, Shira Rubin, Biden administration imposes first sanctions on West Bank settler outposts, The Washington Post, ‏14 במרץ 2024 ודה פקטו ישראל מעורבת בשמירה על הביטחון גם בשטחי A מאז האינתיפדה השנייה באותו פרסום נאמר גם שביידן שקל להטיל סנקציות על בצלאל סמוטריץ' ואיתמר בן גביר אך נמנע מכך למעשה הצו נרחב יותר ובו מסמיך ביידן את שרי החוץ והאוצר להטיל סנקציות על כל מי שמסכן את היציבות בגדה המערבית, וכל מי שפועל באלימות לפגיעה באנשים או ברכושם, או לשלילת רכושם. הצו חל גם על ארגונים, לרבות ארגונים ממשלתיים, התומכים בפעולות כאלה. העקירה ההמונית האחרת: מתנחלים מנשלים רועים בגדה המערבית, באתר משרד האו"ם לתיאום עניינים הומניטריים, 1 בנובמבר 2023 אלימות חסרת תקדים של מתנחלים כלפי פלסטינים בגדה, באתר האגודה לזכויות האזרח בישראל, 12 בדצמבר 2023 אריאל כהנא, בניגוד לטענות האמריקנים: צניחה של 50% בהפרות החוק של ישראלים ביו"ש, באתר ישראל היום, 9 בנובמבר 2023 ברק רביד‏, ביידן חתם על צו נשיאותי חסר תקדים נגד מתנחלים שתוקפים פלסטינים, באתר וואלה, 1 בפברואר 2024 בממשל ביידן שוקלים: סנקציות על מתנחלים נוספים, ועל בן גביר. דיווח, באתר מעריב אונליין, 25 בפברואר 2024 פרופ' עמיחי כהן, הסנקציות הבינלאומיות על מתנחלים: השלכות ומשמעויות לישראל, באתר המכון הישראלי לדמוקרטיה, 19 בפברואר 2024 ברק רביד‏, "איימו, תקפו והציתו": אלו המתנחלים שארצות הברית הטילה עליהם סנקציות, באתר וואלה, 1 בפברואר 2024 קולין לונג, זק מילר, עמד מדהאני, Biden sanctions Israeli settlers accused of attacking Palestinians and peace activists in West Bank, באתר AP,‏ 1 בפברואר 2024 Announcement of Further Measures to Promote Peace, Security, and Stability in the West Bank, U.S Department of state, ‏1/2/2024 דלית הלוי, קנדה: נטיל סנקציות על 'מתנחלים אלימים', באתר ערוץ 7, 4 בפברואר 2024 אנה ברסקי, ‏מכה מדינית נוספת לישראל: קנדה מיישרת קו עם הצעדים של ביידן, באתר מעריב אונליין, 3 בפברואר 2024 אחרי ארה"ב - גם בריטניה הטילה סנקציות על ארבעה מתנחלים, באתר כלכליסט, 12 בפברואר 2024 יהונתן ליס והגר שיזף, בריטניה הטילה סנקציות על ארבעה מתנחלים עקב אלימות נגד פלסטינים, באתר הארץ, 12 בפברואר 2024 יובל שדה, אחרי ארה"ב ובריטניה - צרפת הטילה סנקציות על 28 מתנחלים: מאשימה את ישראל באי-אכיפה, באתר כלכליסט, 13 בפברואר 2024 יובל שדה, אלימות המתנחלים: צרפת תומכת באימוץ הסנקציות "ברמה האירופית", באתר כלכליסט, 14 בפברואר 2024 צרפת מטילה סנקציות על מתנחלים קיצוניים, באתר "שגרירות צרפת בישראל", 14 בפברואר 2024 תמר שבק, פריז, עינב חלבי, רויטרס, צרפת מצטרפת לסנקציות: 28 מתנחלים "קיצונים" לא יוכלו להיכנס לשטחה, באתר ynet, 13 בפברואר 2024 אנה ברסקי, ‏בטענה ל"אלימות נגד פלסטינים": צרפת הודיעה על סנקציות נגד 28 ישראלים, באתר מעריב אונליין, 13 בפברואר 2024 ניו זילנד מצטרפת לסנקציות: מתנחלים "קיצונים" לא יוכלו להיכנס לשטחה, באתר ynet, 29 בפברואר 2024 ניו זילנד הכריזה על חמאס כארגון טרור - ואסרה כניסת "מתנחלים קיצוניים" לשטחה, בפברואר 2024 news/geopolitics/article/15342722, באתר ישראל היום איתמר אייכנר ואלישע בן קימון, "אלימים ומערערים את היציבות באזור": ארה"ב בסבב סנקציות שלישי נגד מתנחלים, באתר ynet, 14 במרץ 2024 חנן גרינווד, ממשלת ארה"ב הטילה סנקציות על שלושה מתיישבים נוספים; נוער הגבעות תוקף: "רוח גבית להמשך הפעילות", באתר ישראל היום, 14 ביולי 2023 יהונתן ליס וד.פ.א, שרי החוץ של האיחוד האירופי הסכימו להטיל סנקציות על מתנחלים אלימים, באתר הארץ, 18 במרץ 2024 אנה ברסקי, ‏לא רק ארה"ב: האיחוד האירופי יטיל סנקציות נגד מתנחלים, באתר מעריב אונליין, 18 ביולי 2024 אמיר תיבון, בן סמואלס, הגר שיזף ויהושע (ג'וש) בריינר, ארה"ב והאיחוד האירופי הטילו סנקציות על מתנחלים, בהם ארגון להב"ה וגופשטיין, באתר הארץ, 19 באפריל 2024 דניאל אדלסון, איתמר אייכנר, אלישע בן קימון, ארה"ב והאיחוד האירופי במהלך מתואם: נטיל סנקציות על מתנחלים וארגונים - בהם להב"ה, באתר ynet, 19 באפריל 2024 איתמר אייכנר, דניאל אדלסון, ניו יורק, ארה"ב משנה כיוון, בעקבות הלחץ הישראלי: לא תטיל כרגע סנקציות על גדוד נצח יהודה, באתר ynet, 26 באפריל 2024 ברק רביד‏, בפעם הראשונה בהיסטוריה: ארצות הברית צפויה להודיע על סנקציות נגד יחידה בצה"ל, באתר וואלה, 20 באפריל 2024 UK Foreign, Commonwealth & Development Office, UK sanctions extremist groups and individuals for settler violence in the West Bank, ‏3/5/2024 בריטניה מטילה סנקציות חדשות על 4 מתנחלים, להב"ה ונוער הגבעות, באתר ynet, 3 במאי 2024 Special Economic Measures (Extremist Settler Violence) Regulations, ‏16/5/24 גופשטיין ודניאלה וייס ברשימה: סנקציות נוספות בעולם נגד אנשי ימין, באתר מעריב אונליין, 27 ביוני 2024 Designation of Individuals and Entities Contributing to Violence and Instability in the West Bank, US Departent of state Extremist Israeli settlers in the occupied West Bank and East Jerusalem, as well as violent activists, blocking humanitarian aid to Gaza: five individuals and three entities sanctioned under the EU Global Human Rights Sanctions Regime, ‏15/7/24 Asset Freeze for Israeli settlers involved in violent acts, ‏23/7/24 Autonomous Sanctions (Designated Persons and Entities and Declared Persons—Thematic Sanctions) Amendment (No. 4) Instrument 2024, ‏24/7/24 Human Right Sanctions in response to Israeli settler violence in the West Bank, ‏24/7/24 Matthew Miller, Department Spokesperson, Sanctions on Israeli Entity and Individual, U.S Department of state, ‏28/8/24 ארה"ב הודיעה על סנקציות נגד השומר יו"ש ורכז הביטחון של יצהר, באתר ערוץ 7, 28 באוגוסט 2024 Sanctions on Two Individuals Undermining Peace, Security, and Stability in the West Bank, US Department of State, ‏1/10/2024 Treasury Designates Extremist Settler Group in West Bank, US Treasury, ‏1/10/2024 עירית אבישר, בנק לאומי הקפיא חשבון של ישראלי שארה"ב הטילה עליו סנקציות, באתר כלכליסט, 4 בפברואר 2024 סמוטריץ' הפעיל לחץ: ארה"ב מקלה משמעותית את הסנקציות על המתיישבים, באתר ערוץ 7, 29 במרץ 2024 עירית אבישר, הבנקים יקלו במגבלות על חשבונות המתנחלים שהוקפאו, באתר כלכליסט, 3 באפריל 2024 Necva Taştan |, US Treasury grants limited Israeli bank account access amid sanctions dispute, ‏30/3/2024 בנצי רובין, ‏סמוטריץ' על הסנקציות: 'קמפיין ה-BDS השקרי עובד', באתר "סרוגים", 18 במרץ 2024 ברק רביד‏, נתניהו מחה בפני ביידן על הסנקציות האמריקניות החדשות נגד אלימות מתנחלים, באתר וואלה, 20 במרץ 2024 טל שלו‏, גנץ על הסנקציות הצפויות על "נצח יהודה": "תקדים מסוכן", באתר וואלה, 20 באפריל 2024 שירית אביטן כהן, "בגידה יוצאת דופן": שגריר ארה"ב בישראל לשעבר תוקף את ביידן, באתר ישראל היום, 13 בפברואר 2024 יוליה פרנקל, Online fundraisers for violent West Bank settlers raised thousands, despite international sanctions, באתר AP, 23 בפברואר 2024 נתן אודנהיימר, A legal fight ensues after some Israelis donate money to settlers hit with U.S. sanctions, באתר הניו יורק טיימס, 20 בפברואר 2024 גד ליאור, ח"כים מהקואליציה נגד בנק ישראל: "הקפאת חשבונות המתנחלים - לא סבירה", באתר ynet, 14 בפברואר 2024 ניצן שפיר ורועי ויינברגר, ‏ארה"ב הקפיאה חשבונות ישראליים בצו. האם בנקים בישראל מחויבים לו?, באתר גלובס, 5 בפברואר 2024 אריאל כהנא, בעקבות הסנקציות של ביידן נגד מתיישבים: סמוטריץ' יוזם פגיעה בכלכלה הפלשתינית, באתר ישראל היום, 14 במרץ 2024 אריאל כהנא, בעקבות האיום של סמוטריץ': ארה"ב משחררת את חשבונות הבנק של המתיישבים, באתר ישראל היום, 28 במרץ 2024 הח"כים לנתניהו: "לקראת נאומך בקונגרס תן ביטוי לזעזוע מהסנקציות נגד ההתיישבות", באתר ישראל היום, 21 ביולי 2024 אלישע בן קימון, איתמר אייכנר, נציגי המתנחלים דרשו פרויקטור נגד הסנקציות בעולם, נתניהו: "רעיון טוב", באתר ynet, 8 באוגוסט 2024 מכון מתווים, ממצאי סקר בנושא מדיניות החוץ של ישראל - 2024, באתר מתווים, ‏אוגוסט 2024